AS บวกแรง 2 วันติด! เตรียมรับแจกวอแรนต์ฟรีให้ผู้ถือหุ้นเดิม
AS บวกแรง 2 วันติด! เตรียมรับแจกวอแรนต์ฟรีให้ผู้ถือหุ้นเดิม 4 : 1 ขึ้น XW 14 มี.ค.นี้ ล่าสุด ณ เวลา 15.52 น.อยู่ที่ 2.56 บาท บวก 0.30 บาท หรือ 13.27% สูงสุดที่ 2.70 บาท ต่ำสุดที่ 2.34 บาท ด้วยมูลค่าซื้อขาย 84.79 ล้านบาท
11 มี.ค. 2560

ผู้สื่อข่าวรายงานว่า ราคาหุ้นบริษัทเอเชียซอฟท์ คอร์ปอเรชั่น จำกัด (มหาชน) หรือ AS ล่าสุด ณ เวลา 15.52 น.อยู่ที่ 2.56 บาท บวก 0.30 บาท หรือ 13.27% สูงสุดที่ 2.70 บาท ต่ำสุดที่ 2.34 บาท ด้วยมูลค่าซื้อขาย 84.79 ล้านบาท

 
โดยราคาหุ้น AS ปรับตัวขึ้นแรงต่อเนื่องเป็นวันที่ 2 ซึ่งคาดว่ามีสาเหตุมาจากบริษัทเตรียมที่จะออกใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 1 ใช้ชื่อย่อว่า AS-W1 จำนวน 102,469,254 หน่วย จัดสรรให้กับผู้ถือหุ้นสามัญเดิมในอัตราส่วน 4 หุ้นเดิม : 1 หลักทรัพย์แปลงสภาพ โดยไม่คิดมูลค่า โดย AS-W1 มีอัตราการใช้สิทธิ 1 ใบสำคัญแสดงสิทธิ :  1 หุ้น ราคาการใช้สิทธิ 2.00 บาทต่อหุ้น
ทั้งนี้กำหนดรายชื่อผู้ถือหุ้นที่ได้รับสิทธิซื้อหลักทรัพย์แปลงสภาพ (Record date) ในวันที่ 16 มี.ค.2560 และวันปิดสมุดทะเบียนเพื่อรวบรวมรายชื่อผู้ถือหุ้นตามมาตรา 225 ของพระราชบัญญัติหลักทรัพย์และตลาดหลักทรัพย์ 17 มี.ค. 2560 ดังนั้นวันที่ไม่ได้รับสิทธิซื้อหลักทรัพย์แปลงสภาพ (XW) 14 มี.ค. 2560